(N á v r h)
Komuniké

Vláda Slovenskej republiky prerokovala dňa ................. návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon         č. 379/1997 Z. z. o prevádzkovaní súkromných bezpečnostných služieb a podobných činností v znení neskorších predpisov.

Cieľom predloženého návrhu je riešiť zodpovednosť prevádzkovateľa súkromnej bezpečnostnej služby v prípade, že súkromná bezpečnostná služba ochraňuje fyzické osoby alebo právnické osoby, ktoré konajú v rozpore s právom, prípadne ochraňujú majetok, na ktorého užívanie nemajú tieto osoby právny podklad. 

Vláda vyslovila s predloženým návrhom nesúhlas vzhľadom na to, že túto problematiku rieši vládny návrh zákona, ktorým sa mení a dopĺňa zákon č. 379/1997 Z.z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práca v znení neskorších predpisov (zákon o súkromných bezpečnostných službách) v znení zákona č. 225/2000 Z.z., ako aj z dôvodu nedostatkov predloženého návrhu.